钦定古今图书集成/明伦汇编/氏族典/第421卷 > 《廖用贤尚友录》 > 尹镗
## 钦定古今图书集成/明伦汇编/氏族典/第421卷 > 《廖用贤尚友录》 > 尹镗

按《万姓统谱》：“镗字子声，平乡人。永乐丁酉领浙江乡
荐，以德清教谕选授监察御史。刚介自持，豪纵敛迹。
分按贵州、江西，治赃吏，锄豪彊，尤为切至。两淮盐法
弊甚，宣庙诏择有风厉者往督其事。镗被命至，定盐
法轻重之宜，严商贾私货之罪，至今归重之。升江西
按察使，寻调陕西。值关中亢旱，民流离，镗举文公《救
荒四政》”行之，民赖全活。年五十一而卒。